ਪੰਜਾਬ ਤੇ ਹਰਿਆਣਾ 'ਚ ਸਿੱਖਿਆ ਦੇ ਪੱਧਰ 'ਚ ਵੱਡਾ ਨਿਘਾਰ, ਪੰਜਾਬ 13ਵੇਂ ਤੇ ਹਰਿਆਣਾ 10 ਵੀਂ ਥਾਂ 'ਤੇ ਡਿੱਗਾ।

ਸਿੱਖਿਆ ਦੇ ਮਾਮਲੇ 'ਚ 2017-18 ਵਿੱਚ ਪੰਜਾਬ ਇਸ ਦੌਰਾਨ 7 ਵੇਂ ਸਥਾਨ ਤੋਂ ਹੇਠਾਂ 13 ਵੇਂ ਸਥਾਨ 'ਤੇ ਆ ਗਿਆ ਹੈ ਅਤੇ ਹਰਿਆਣਾ ਚੌਥੇ ਤੋਂ 10 ਵੇਂ ਨੰਬਰ 'ਤੇ ਆ ਗਿਆ ਹੈ ।

‘ਦ ਪ੍ਰਿੰਟ’ ਦੀ ਰਿਪਰੋਟ ਮੁਤਾਬ਼ਕ, ਮਨੁੱਖੀ ਸਰੋਤ ਵਿਕਾਸ ਮੰਤਰਾਲੇ (ਐੱਮਐੱਚਆਰਡੀ) ਦੀ ਸਾਲ 2018-19 ਦੀ ਇੱਕ ਰਿਪੋਰਟ ਵਿਚ ਲਿਖਿਆ ਗਿਾ ਹੈ ਕਿ ਸਿੱਖਿਆ ਦੇ ਮਾਮਲੇ 'ਚ 2017-18 ਵਿੱਚ ਪੰਜਾਬ ਇਸ ਦੌਰਾਨ 7 ਵੇਂ ਸਥਾਨ ਤੋਂ ਹੇਠਾਂ 13 ਵੇਂ ਸਥਾਨ 'ਤੇ ਆ ਗਿਆ ਹੈ ਅਤੇ ਹਰਿਆਣਾ ਚੌਥੇ ਤੋਂ 10 ਵੇਂ ਨੰਬਰ 'ਤੇ ਆ ਗਿਆ ਹੈ।

ਐੱਮਐੱਚਆਰਡੀ ਦਾ ਸਕੂਲ ਸਿੱਖਿਆ ਅਤੇ ਸਾਖ਼ਰਤਾ ਵਿਭਾਗ (ਡੀਓਐੱਸਈਐੱਲ) ਇੱਕ ਪਰਫਾਰਮੈਂਸ ਗਰੇਡਿੰਗ ਇੰਡੈਕਸ (ਪੀਜੀਆਈ) ਦੁਆਰਾ ਸਕੂਲ ਸਿੱਖਿਆ ਦੀ ਗੁਣਵੱਤਾ ਦਾ ਮੁਲਾਂਕਣ ਕਰਦਾ ਹੈ। ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਲਈ ਪੀਜੀਆਈ ਪਹਿਲੀ ਵਾਰ 2017-18 ਲਈ ਸਾਲ 2019 ਵਿੱਚ ਪ੍ਰਕਾਸ਼ਤ ਕੀਤੀ ਗਈ ਸੀ।
ਸਾਲ 2018-19 ਵਿਚ ਸਕੂਲੀ ਸਿੱਖਿਆ ਦੇ ਰਾਸ਼ਟਰੀ ਪਰਫਾਰਮੈਂਸ ਗਰੇਡਿੰਗ ਇੰਡੈਕਸ (ਪੀਜੀਆਈ) ਵਿਚ ਪਿਛਲੇ ਸਾਲ ਨਾਲੋਂ ਪੰਜਾਬ ਅਤੇ ਹਰਿਆਣਾ ਦੋਵੇਂ ਛੇ ਸਥਾਨ ਹੇਠਾਂ ਆ ਗਏ ਹਨ। ਦੋਵਾਂ ਰਾਜਾਂ ਦੀ ਸਾਂਝੀ ਰਾਜਧਾਨੀ, ਕੇਂਦਰੀ ਸ਼ਾਸਤ ਪ੍ਰਦੇਸ਼ ਚੰਡੀਗੜ੍ਹ, ਲਗਾਤਾਰ ਦੂਜੇ ਸਾਲ ਅੱਵਲ ਰਿਹਾ।